Az Oktatási és Szociális Bizottság 11 igen szavazattal, tartózkodás és ellenszavazat nélkül az alábbi határozatot hozta:

**209/2017. (VI.14.) OSzB. sz. határozat**

1. Az áttekintést követően a Helyi Esélyegyenlőségi Program nem változott, az intézkedések időarányos megvalósulása megtörtént, ezért a Bizottság a Helyi Esélyegyenlőségi Programot változatlan formában hagyja.
2. A Bizottság a Helyi Esélyegyenlőségi Program Intézkedési Terve 2017. évi akcióprogramjának jóváhagyásáról szóló javaslatot megtárgyalta, és az előterjesztés, valamint a melléklet szerinti tartalommal és költségekkel elfogadja.
3. A Bizottság felkéri az Egészségügyi és Közszolgálati Osztályt aHelyi Esélyegyenlőségi Program Intézkedési Terve 2017. évi akcióprogramjának megvalósításához szükséges intézkedések megtételére.
4. A Bizottság felkéri a Városüzemeltetési Osztály Kommunális és Környezetvédelmi Irodáját, hogy gondoskodjon az alábbi gyalogátkelőhelyek akadálymentesítéséről:
* Vörösmarty M. u. – Széll K. u. csomópontjában 4 db gyalogátkelőhely
* Vörösmarty M.u. – Szelestey L.u. csomópontjában 3 db gyalogátkelőhely
* Vörösmarty M. u. – Semmelweis I. csomópontjában 4 db gyalogátkelőhely
1. A Bizottság felkéri a Gazdasági és Városstratégiai Bizottságot, hogy a komplex akadálymentesítés megvalósulása érdekében évente tegyen javaslatot az akadálymentessé alakítandó gyalogátkelőhelyek vonatkozásában.

**Felelősök:** Rettegi Attila, az Oktatási és Szociális Bizottság elnöke

 Lendvai Ferenc, a Gazdasági és Városstratégiai Bizottság elnöke

 /a végrehajtás előkészítésért:

 Dr. Bencsics Enikő, az Egészségügyi és Közszolgálati Osztály vezetője,

Kalmár Ervin, a Kommunális és Környezetvédelmi Iroda vezetője/

**Határidő:** azonnal /1. és 2. pont vonatkozásában/

 2017. december 31. (3. és 4. pont vonatkozásában

2018. április 30. /5. pont vonatkozásában/